Mikalojus Sapiega

Mikalojus Sapiega (apie 1545–1599 m. lapkričio 1 d.) – LDK valstybinis veikėjas. Dvaro maršalka 1566–1576 metais, Minsko vaivada 1576–1588 m., Bresto vaivada 1588 m. ir Vitebsko vaivada nuo 1588 m.

Biografija 
Sapiegų giminės, Kodenio linijos atstovas, herbo „Lis“ savininkas, antrasis Naugarduko vaivados Povilo Ivanovičiaus Sapiegos (apie 1490–1579) ir kunigaikštytės Elenos Semionovnos Alšėniškės sūnus. Mokėsi Leipcigo ir Kionigsbergo universitetuose.

Nuo 1561 metų dalyvavo Livonijos kare kaip raitelių padalinio rotmistras, dalyvavo Ulos mūšyje 1564 metais.

Buvo vienas iš tų, kurie pasirašė Liublino uniją. Be Kodenio, valdė taip pat Alšėnus ir daugybę valdų Bresto, Lydos, Ašmenos pavietuose, Voluinėje. Buvo Rečicko (1570–1573 metais) ir Oršos seniūnas (nuo 1588 metų), Suražo ir Veližo laikytojas.

Šeima 
Buvo vedęs du kartus. Pirmą kartą vedė 1563 m. rugsėjo 24 d. Kaširo kunigaikštytę Aną, Lucko seniūno Andrejaus Michailovičiaus Sanguškos (m. 1565) ir Anos Chreptavičiūtės dukterį, santuoka buvo bevaikė.

Po pirmos žmonos mirties 1580 metais vedė antrą kartą Aną Višnioveckaitę (1569–1595), vyresnę Voluinės vaivados ir Lucko seniūno, kunigaikščio Andrejaus Ivanovičiaus Višnioveckio (apie 1528–1584) ir Efimijos Veržbickaitės (1539–1589) dukterį, nuo kurios turėjo septynis vaikus:

 Jonas (m. 1602)
 Mikalojus (1581–1644), Minsko ir Bresto vaivada, Vilniaus kaštelionas
 Kristupas (1590–1637), Lietuvos raikytojas ir pataurininkis
 Frederikas (m. 1626), Vladimiro pakamaris
 Aleksandras Kazimieras (m. 1619), Lietuvos didysis pastalininkis
 Alšė Sapiegaitė, Naugarduko kašteliono Samuelio Valavičiaus žmona
 Gabrielė Sapiegaitė

Palaidotas Šv. Onos bažnyčioje, Kodenyje.

Išnašos 

|-

Mikalojus
Minsko vaivados
Bresto vaivados
Vitebsko vaivados
Rečicos seniūnai
Suražo seniūnai
Oršos seniūnai
ATR kariai